अचानक भरभराकर गिरा मंच, मध्यप्रदेश के पूर्व गृह मंत्री समेत बीजेपी के कई नेता गिरे; देखें VIDEO  
पूर्व गृह मंत्री भूपेंद्र सिंह के साथ सांसद राजबहादुर सिंह भी गिरे
बारिश शुरू होने के कारण मंच पर अधिक लोग चढ़ गए थे
हादसे में कोई गंभीर रूप से घायल नहीं हुआ
अचानक मंच गिर जाने से वहां अफरातफरी का माहौल बन गया. घटना को लेकर भूपेन्द्र सिंह ने कहा कि बारिश शुरू होने के कारण अधिक कार्यकर्ता मंच पर आ गए और अतिरिक्त बोझ सहन नहीं कर पाने के कारण मंच गिर गया. उन्होंने कहा कि इसमें किसी को गंभीर चोट नहीं आई है. भूपेंद्र सिंह ने आरोप लगाया कि मध्यप्रदेश में कांग्रेस सरकार बनने के बाद से खुरई विधानसभा क्षेत्र का विकास अवरुद्ध हो गया है. प्रदेश सरकार द्वारा कई कल्याणकारी योजनाओं को बंद करने से इस क्षेत्र की गरीब जनता, किसान और नौजवान परेशान हो रहे हैं.

पूर्व गृह मंत्री @bhupendrasingho का मंच टूटा @BJP4India@BJP4MP के दूसरे नेता भी मंच से गिरे, हल्ला बोल कार्यक्रम के दौरान हुआ हादसा @ndtvindiapic.twitter.com/nLnCyi9dwE
भूपेंद्र सिंह ने कहा कि क्षेत्र की समस्याओं की ओर प्रदेश सरकार का ध्यान आकर्षित करने के लिए सोमवार को खुरई के महामंगला काली मंदिर प्रांगण में धरना कार्यक्रम का आयोजन किया गया था. कार्यक्रम में क्षेत्र के सैकड़ों पार्टी कार्यकर्ता मौजूद थे.